जुनगरे 1 दिन की सीएम बन दूर करेंगी नर्मदा प्रदूषण
भास्कर संवाददाता | होशंगाबाद
गर्ल्स कॉलेज में तीन दिवसीय वार्षिक उत्सव के दूसरे दिन मिस शौर्या और फैंसी ड्रेस प्रतियोगिता हुई। छात्राओं ने अंधविश्वास को दूर भगाने का संदेश नाट्य मंचन से दिया। प्राचार्य और प्राध्यापकों के लिए क्विज कॉम्पिटिशन हुआ। प्राचार्य डॉ. कामिनी जैन से सवाल पूछा गया उन्हें कौन सी फिल्म सबसे ज्यादा पसंद है।
प्राचार्य ने जवाब दिया खट्टा मीठा। खेल अधिकारी डॉ. ज्योति जुनगरे से पूछा यदि आपको एक दिन का सीएम बनाएं तो क्या करेंगी उन्होंने जवाब दिया नर्मदा को प्रदूषण मुक्त करने की योजनाओं का क्रियान्वयन। छात्राओं की मिस शौर्या प्रतियोगिता तीन चरण में हुई। पारंपरिक वेशभूषा में पहले चरण में छात्राओं ने बॉडी लैंग्वेज प्रस्तुत की। दूसरे चरण में अभिव्यक्ति की प्रस्तुति दी और तीसरे चरण में नैतिक मूल्यों से जुड़े सवाल के जवाब देकर मिस शाैर्या का खिताब जीता।
कार्यक्रम में डाॅ. भारती दुबे, डाॅ. तैय्यबा खातून, डाॅ. वर्षा चौधरी ,डाॅ. कंचन ठाकुर, डाॅ. निशा रिछारिया, डाॅ. संध्या राय, डाॅ. नीतू पवार, नीलम चौधरी, शीतल मेहरा उपस्थित थे। प्रतियोगिता के निर्णायक डाॅ. संगीता अहिरवार, डाॅ. श्रुति गोखले और डाॅ. रामबाबू मैहर रहे। वार्षिकोत्सव का समापन 4 मार्च को नृत्य और गायन प्रतियोगिता से होगा।
होशंगाबाद। गर्ल्स काॅलेज में ड्रेस प्रतियोगिता हुईं। कर्यक्रम में मौजूद छात्राएं।
स्पर्धा
hin_Deva bho_Deva hin_Deva hin_Deva hin_Deva awa_Deva mar_Deva